
VENDIM

Nr. 834, datë 28.12.2023
PËR NJË NDRYSHIM NË VENDIMIN NR. 929, DATË 17.11.2010, TË KËSHILLIT TË MINISTRAVE, “PËR KRIJIMIN DHE PËRDORIMIN E FONDIT TË VEÇANTË”, TË NDRYSHUAR, DHE PËR SHTESË FONDI NË BUXHETIN E VITIT 2023, MIRATUAR PËR DISA INSTITUCIONE 

Në mbështetje të nenit 100 të Kushtetutës, të nenit 10, të ligjit nr. 35/2023, “Për kompetencat për përcaktimin e pagave dhe të shpërblimeve”, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të neneve 12 e 14, të ligjit nr. 84/2022, “Për buxhetin e vitit 2023”, të ndryshuar, me propozimin e ministrit të Financave dhe Ekonomisë, Këshilli i Ministrave 
VENDOSI:

1. Pika 9, e vendimit nr. 929, datë 17.11.2010, të Këshillit të Ministrave, të ndryshuar, ndryshohet, si më poshtë vijon:

“9. Për vitin 2023, fondi i veçantë i institucioneve qendrore buxhetore dhe jobuxhetore, institucioneve të vetëqeverisjes vendore, njësive të fondeve speciale, institucioneve publike të krijuara me ligj të posaçëm, ndërmarrjeve me kapital mbi 50% shtetëror, në varësi të institucioneve qendrore dhe vetëqeverisjes vendore nuk përdoret për veprimtari social-kulturore dhe shpërblimin e punonjësve. Ky përcaktim nuk zbatohet, për:

a) punonjësit mbështetës dhe punonjësit e tjerë të specialiteteve të ndryshme, të cilët paguhen me sistemin me 9 dhe 13 klasa, organikë dhe me kontratë të përkohshme mbi 6 muaj, në njësitë e qeverisjes qendrore, të cilët shpërblehen në masën 10 000 (dhjetë mijë) lekë;

b) punonjësit e Policisë së Burgjeve, si dhe punonjësit e tjerë civilë të sistemit të burgjeve, përfshirë edhe punonjësit e Shërbimit të Kontrollit të Brendshëm të Burgjeve, për të cilët masa e shpërblimit nuk tejkalon nivelin e një page mujore;

c) punonjësit e Drejtorisë së Shërbimeve Qeveritare, të cilët shpërblehen deri në 50 000 (pesëdhjetë mijë) lekë;

ç) punonjësit e institucioneve të rivlerësimit kalimtar;

d) 539 (pesëqind e tridhjetë e nëntë) pjesëtarë të Forcave të Armatosura që shpërblehen me 1 (një) pagë mujore dhe 38 (tridhjetë e tetë) pjesëtarë të Forcave të Armatosura, Agjencisë Kombëtare të Mbrojtjes Civile e 7 (shtatë) personel zjarrfikës nga pushteti vendor në qytetet Korçë e Devoll që shpërblehen me 2 (dy) paga mujore; 

dh) 1 255 (një mijë e dyqind e pesëdhjetë e pesë) punonjës, personel zjarrfikës i pushtetit vendor, angazhuar në shuarjen e zjarreve për vitin 2023, që shpërblehen me 1 (një) pagë mujore, sipas listës për çdo bashki, që i bashkëlidhet këtij vendimi dhe është pjesë përbërëse e tij.”.

2. Efektet financiare për shpërblimin e punonjësve të sipërpërmendur përballohen nga:

- fondet e lira në zërin e shpenzimeve të personelit të njësisë dhe nga fondi i veçantë, për punonjësit sipas shkronjës “a”;

- fondi rezervë i buxhetit, në masën 380 000 000 (treqind e tetëdhjetë milionë) lekë për punonjësit sipas shkronjës “b”. Ky fond shtohet në buxhetin e Ministrisë së Drejtësisë, miratuar për vitin 2023, në zërin shpenzime personeli për programin “Sistemi i burgjeve”;

- fondet e institucionit të miratuara për vitin 2023, për punonjësit sipas shkronjës “c”;

- fondet e lira në zërin e shpenzimeve të personelit të institucionit, të miratuara për vitin 2023, për punonjësit sipas shkronjave “ç” dhe “d”.

- fondi rezervë i buxhetit, në masën 83 400 000 (tetëdhjetë e tre milionë e katërqind mijë) lekë, për punonjësit sipas shkronjës “dh”. Ky fond shtohet në buxhetin e Ministrisë së Mbrojtjes, miratuar për vitin 2023, në zërin shpenzime korrente për programin “Emergjenca civile”. 

3. Komisionit të Pavarur të Kualifikimit i shtohet fondi prej 40 000 000 (dyzet milionë) lekësh, në zërin e shpenzimeve të personelit, në buxhetin e miratuar për vitin 2023. Ky fond përballohet nga fondi rezervë i buxhetit dhe përdoret për pagesën e diferencës së pagës së magjistratit, sipas arsyetimit të bërë nga Gjykata Kushtetuese, në vendimin nr. 35/2022. 
4. Ngarkohen institucionet e përmendura në këtë vendim të kryejnë veprimet financiare për zbatimin e këtij vendimi deri në datën 15.1.2024.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR

Edi Rama

Bashkia DPMZSH Nr Personeli Fondi / leké
DPMZSH ) 615,000
KORCE 30 1,980,000
DEVOLL 14 940,000
KOLONJE 16 1,070,000
MALIQ 14 940,000
PUSTEC 14 940,000
POGRADEC 13 1,200,000
ELBASAN 25 1,655,000
GRAMSH 16 1,070,000
LIERAZHD 15 1,005,000
PRRENJAS 1 940,000
PEQIN 1 940,000
CERRIK 13 875,000
BELSH 1 510,000
DURRES 44 2,890,000
KRUJE 13 875,000
13 1,200,000

166 10,520,000

VORE 19 1,265,000
KAVAJE 17 1,135,000
RROGOZHINE 14 940,000
KAMEZ 46 3,020,000
SHKODER 35 2,305,000
PUKE 15 1,005,000
VAU DEJES 17 1,135,000
MALEST E MADHE 20 1,330,000
FUSHE ARREZ 17 1,135,000
LEZHE 36 2,370,000
MIRDITE 16 1,070,000
KURBIN 17 1,135,000
DIBE 19 1,265,000
MAT 14 940,000
BULQIZE 12 810,000
KLOS 13 875,000
KUKES 23 1,525,000
KALIMASH 16 1,070,000
HAS 14 940,000
TROPO. 16 1,070,000
GIIROKASTER 25 1,655,000
DROPULL 14 940,000
LIBOHOVE 15 1,005,000
PERMET 13 875,000
KELCYRE 14 940,000
MEMALIAT 10 680,000
BERAT 30 1,980,000
SKRAPAR 15 1,005,000
POLICAN 14 940,000
KUCOVE 14 940,000
DIMAL 17 1,135,000
FIER 29 1,915,000
PATOS 14 940,000
DIVIAKE 13 875,000
ROSKOVEC 13 875,000
MALLAKASTER 12 810,000
LUSHNJE 14 940,000
VLORE 30 1,980,000
SARANDE 13 875,000
SELENICE 17 1,135,000
KONISPOL 14 940,000
HIMARE 14 940,000
FINIQ 16 1,070,000
DELVINE 14 940,000
TOTALL 1255 83,435,000






